Jääkiekon naisten maailmanmestaruuskilpailut 2021

Jääkiekon naisten maailmanmestaruuskilpailut 2021 järjestettiin 20.–31. elokuuta 2021 Kanadan Calgaryssä, Albertassa. Alun perin turnaus oli tarkoitus järjestää Halifaxissa ja Trurossa, mutta ne menettivät oikeutensa kisojen emännöintiin huonon koronaviestinnän vuoksi. Halifaxin ja Truron kaupunkien oli tarkoitus järjestää jo vuoden 2020 turnaus, joka kuitenkin jouduttiin perumaan koronaviruspandemian vuoksi. Vuoden 2021 turnauksen alkuperäinen ajankohta oli 7.–17. huhtikuuta, mutta kisoja siirrettiin koronaviruspandemian vuoksi ensin kuukaudella (6.–16. toukokuuta), ja lopulta ne siirrettiin elokuulle.
Turnauksessa oli puolustavana maailmanmestarina Yhdysvallat, joka oli voittanut vuoden 2019 turnauksen.
Venäjän joukkue ei saanut käyttää turnauksessa omaa lippuaan, vaakunaansa tai kansallishymniänsä. Syynä on alun perin Maailman antidopingtoimiston WADA:n langettama, myöhemmin CAS:n vahvistama rangaistus jatkuvista doping-rikkomuksista. Sama rangaistus on käytössä myös miesten maailmanmestaruuskisoissa.
Turnauksen voitti emäntämaa Kanada, joka voitti loppuottelussa maailmanmestaruuttaan puolustaneen Yhdysvallat jatkoajalla numeroin 3–2. Pronssia sai Suomi, joka kukisti Sveitsin pronssiottelussa numeroin 3–1.
Pelijärjestelmä.
Vuoden 2021 turnaukseen pelijärjestelmää oli muutettu aiemmasta. Kyseisen järjestelmän oli tarkoitus tulla käyttöön jo vuoden 2020 turnaukseen, joka kuitenkin peruttiin. Lohkopelit ja puolivälierät pelattiin kuten vuoden 2019 turnauksessa. Eli A-lohkossa pelasivat maailmanrankingin viisi korkeimmalle sijoitettua, ja loput viisi pelasivat B-lohkossa. Välieriin oli kuitenkin tullut muutos. Vuoden 2019 tavoin välieräparit eivät välttämättä enää vuoden 2021 kisoista alkaen noudatakaan kaavaa A1/B3–A4/A5 ja A2/B2–A3/B1, sillä välieriin päässeet joukkueet sijoitettiin pelaamaan niin, että parhaimmin menestynyt kohtaa heikoimmin menestyneen ja kakkonen kohtaa kolmosen. Järjestelmä erosi vuoden 2019 kisoista myös sikäli, että puolivälierien häviäjät pelasivat keskenään viidennestä sijasta. Ensin ne pelasivat välierät, joiden voittajat pääsivät pelaamaan viidennestä sijasta. Välieräparit määräytyivät samalla tavoin kuin puolivälierien voittajillekin. Viidennen sijan ottelun voittaja sai seuraaviin maailmanmestaruuskisoihin lohkopaikan A-lohkosta.
Sijoittelu määriteltiin seuraavin perustein:
Pudotuspeleissä koti- ja vierasjoukkueet jaettiin niin, että paremmin lohkopeleissä menestynyt joukkue (Katso ylle.) oli oikeutettu pelaamaan pudotuspelin kotijoukkueena.
Pudotuspelit.
Joukkueiden järjestys lohkomenestyksen mukaisesti.
Joukkueet sijoitettiin uudestaan välieriin niin, että toisessa välierässä parhaimmin alkulohkoissa menestynyt joukkue kohtasi heikoimmin menestyneen ja toisessa välierässä kakkonen kohtasi kolmosen. Ehdot, joilla lohkomenestys määriteltiin: 
Sijoitukset ennen puolivälieriä taulukkomuodossa:
Turnauspuu.
&lt;section begin="turnauspuu"/&gt;
Välieräparit määräytyivät joukkueiden alkulohkomenestyksen mukaan.
&lt;section end="turnauspuu"/&gt;
Sijoitusottelu 5. sijasta.
Tämän ottelun voittaja on oikeutettu pelaamaan A-lohkossa seuraavissa naisten maailmanmestaruuskisoissa.
Välierät.
Välierissä parit sijoitettiin uudestaan niin, että toisessa välierässä parhaimmin lohkopeleissä menestynyt kohtasi heikoimmin menestyneen ja toisessa välierässä kakkonen kohtaa kolmosen. Edelliskausilla käytetty A1–B3 vs. A4–A5 sekä A2–B2 vs. A3–B1 ei näin ollen välttämättä toteudu.